**Ministru kabineta noteikumu projekta**

**„****Noteikumi par personas darba, dienesta un izglītību apliecinošu arhīviski vērtīgo dokumentu sarakstu un glabāšanas termiņiem”**

**sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Noteikumi par personas darba, dienesta un izglītību apliecinošu arhīviski vērtīgo dokumentu sarakstu un glabāšanas termiņiem” (turpmāk – Projekts) sagatavots, lai noteiktu personas darba vai dienesta gaitu apliecinošu dokumentu, kā arī izglītojamās personas, tai skaitā studējošā, lietā esošo dokumentu, kuriem ir arhīviska vērtība, sarakstu un to glabāšanas termiņus.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Arhīvu likuma 4.panta ceturto daļu, 8.panta otro daļu un tā pārejas noteikumu 12.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējais tiesiskais regulējums arhīvu jomā nenosaka personas darba, dienesta un izglītības arhīviski vērtīgos – ilgāk par 10 gadiem glabājamos dokumentus un to glabāšanas termiņus. Līdz 2017.gada 5.decembrim spēkā esošā Arhīvu likuma 4.panta ceturtās daļas redakcija noteica, ka arhīviski vērtīgi un 75 gadus glabājami ir visi institūciju personas darba vai dienesta gaitu un izglītojamās personas, tajā skaitā studējošā, dokumenti. Privātpersonu arhīviski vērtīgie dokumenti un to glabāšanas termiņi netika noteikti vispār. Vienlaikus ar Arhīvu likuma 5.panta pirmo daļu tika uzlikts pienākums personas dokumentus glabāt nezināmu laiku, un pēc citas personas pieprasījuma izsniegt no šiem dokumentiem sagatavotas izziņas un dokumentu atvasinājumus. Minētais rada administratīvo slogu gan institūcijām, gan privātpersonām.Institūcijām par arhīviski vērtīgiem un nevajadzīgi 75 gadus glabājamiem ir atzīti dokumenti, kuri nemaz nav arhīviski vērtīgi, piemēram, rīkojumi par atvaļinājumiem, darbinieku iesniegumi.Privātpersonas – darba devēji bieži glabā visus darba attiecību dokumentus ilgāk nekā nepieciešams vai arī pretēji, mazāk nekā nepieciešams. Bijušo darba ņēmēju sociālās tiesības uz valsts un izdienas pensijām un citiem sociālajiem maksājumiem ļoti bieži tiek aizskartas, jo nenoteikto glabāšanas termiņu dēļ darba devēji sociālās apdrošināšanas stāža pierādīšanai nepieciešamos darba dokumentus nav saglabājuši. Līdzīga situācija ir ar uzņēmuma attiecību dokumentiem ar fiziskajām personām, mazāk ar izglītības dokumentiem.Lai risinātu iepriekš minēto problēmu, Projekts nosaka arhīviski vērtīgo dokumentu grupas un to glabāšanas termiņus.75 gadu glabāšanas termiņš ir noteikts galvenajiem darba attiecību dokumentiem, kuri radīti līdz 2013.gada 31.decembrim (Projekta 2.1. un 2.2. punkts). Līdz šim laikam radītie dokumenti nepieciešami sociālās apdrošināšanas stāža pierādīšanai un arodslimību konstatēšanai.Par sociālās apdrošināšanas stāžu Valsts ieņēmuma dienesta informācijas sistēmās dati ir jau no 1996. – 1998.gada. No šīs sistēmas tie tiek iekļauti Valsts sociālās apdrošināšanas aģentūras informācijas sistēmā. Arodslimību konstatēšanai nepieciešamās ziņas par profesijām (arodu, amatu, specialitāti), norādot tās kodu atbilstoši Profesiju klasifikatoram, ir jāiesniedz tikai saskaņā ar 2013.gada 19.februārī pieņemtajiem grozījumiem Ministru kabineta 2010.gada 7.septembra noteikumos Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” (MK noteikumu Nr.95 1.9.apakšpunkts).Minētā iemesla dēļ nav bijis iespējams samazināt 75 gadu glabāšanas termiņu agrāk radītajiem dokumentiem. No 2014.gada Valsts ieņēmumu dienestam ir pilna informācija par darba ņēmēja profesijām.Ja darba attiecību dokumenti ir nepieciešami darba stāža pierādīšanai izdienas pensijām, to glabāšanas laiks ir 75 gadi neatkarīgi no radīšanas laika (Projekta 6.3.punkts). Izdienas pensiju saņemšanai nepieciešamo dokumentu glabāšanas termiņu ievērošanas uzraudzību veic Latvijas Nacionālais arhīvs.75 gadu glabāšanas termiņš, neatkarīgi no dokumentu radīšanas laika, ir noteikts fizisko personu uzņēmuma līgumiem (Projekta 2.4.punkts), jo valsts informācijas sistēmās nav datu par šo līgumu raksturu un tie var būt svarīgi izdienas pensiju saņemšanai nepieciešamā darba stāža pierādīšanai un arodslimību konstatēšanai.Mantisko tiesību pierādīšanai valsts pārvaldes iestādēs glabātajiem autora līgumiem ir noteikts 75 gadu glabāšanas termiņš (Projekta 2.12.punkts).75 gadu glabāšanas termiņš ir noteikts izglītības (izņemot pirmsskolas) un dienesta (valsts civildienesta, militārā dienesta u.c.) dokumentiem (Projekta 5.1.punkts). Minētie dokumenti ir nepieciešami izglītojamiem, kā arī dienējošām personām visas dzīves laikā, un atsevišķos gadījumos, arī pēc nāves.Ja kādi no darba, uzņēmuma, autora, dienesta attiecību vai izglītības dokumentiem ir ar vēsturisku, sabiedrisku, kultūras vai zinātnisku nozīmi, tos paredzēts glabāt pastāvīgi (Projekta 6.1.punkts). Pastāvīgi glabājamie dokumenti par diplomātiskā un konsulārā dienesta gaitu ir noteikti Projekta 4.5.punktā. Pārējos pastāvīgi glabājamos dokumentus noteiks institūcijas un privātpersonas dokumentu izvērtēšanas procesā. Institūcijas saskaņos izvērtēšanas rezultātus ar Latvijas Nacionālo arhīvu Arhīvu likuma un uz tā pamata izdoto tiesību aktu noteiktajā kārtībā. Privātpersonas dokumentu izvērtēšanas rezultātus saskaņos ar Latvijas Nacionālo arhīvu to maksātnespēju un likvidāciju nosakošo normatīvo aktu kārtībā. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Latvijas Nacionālais arhīvs, Labklājības ministrija, Valsts sociālās apdrošināšanas aģentūra, Latvijas Arodslimību ārstu biedrība, Aizsardzības ministrija, Iekšlietu ministrija, Izglītības un zinātnes ministrija, Tieslietu ministrija, Datu valsts inspekcija, Latvijas Darba devēju konfederācija, Latvijas Tirdzniecības un rūpniecības kamera, Latvijas personāla vadīšanas asociācija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz 4 tūkst. institūcijām un 245 tūkst. komersantiem un privāto tiesību juridiskām personām, kurām ir saistoši pienākumi arhivēt un glabāt personas dokumentus. |
| 2. | Tiesiskā regulējuma ietekme uz tautsaimniecību un administratīvo slogu | Projektā ietvertais tiesiskais regulējums samazina administratīvo slogu institūcijām un privātpersonām. |
| 3. | Administratīvo izmaksu monetārs novērtējums | Saskaņā ar SIA „Pricewaterhouse Coopers” 2012.gada pētījumu „Administratīvā sloga samazināšanas iespēju izpēte privātajam sektoram darbības dokumentēšanas un dokumentu glabāšanas jomā” (23.lp.) https://www.mk.gov.lv/content/administrativa-sloga-petijumiadministratīvās izmaksas privātajam sektoram varētu samazināties par 284 574 *euro* gadā. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projektu izstrādāja ar Kultūras ministrijas 2017.gada  20.decembra rīkojumu  Nr.2.5.-1-279 izveidotā darba grupa Ministru kabineta noteikumu projekta, kurā noteikti glabāšanas termiņi tiem personas darba vai dienesta gaitu apliecinošiem dokumentiem, kā arī izglītojamās personas, tai skaitā studējošā, lietā esošajiem dokumentiem, kuriem ir arhīviska vērtība, izstrādei (turpmāk – darba grupa). |
| 2. | Sabiedrības līdzdalība projekta izstrādē | Darba grupā tika pārstāvēta Aizsardzības ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija un Tieslietu ministrija, kā arī nevalstiskās organizācijas – Latvijas Arodslimību ārstu biedrība, Latvijas Darba devēju konfederācija, Latvijas Tirdzniecības un rūpniecības kamera un Latvijas personāla vadīšanas asociācija. |
| 3. | Sabiedrības līdzdalības rezultāti | Projekts izstrādāts atbilstoši darba grupas priekšlikumiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Nacionālais arhīvs, 4 tūkst. institūcijas un 245 tūkst. komersanti un privāto tiesību juridiskās personas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Karlsons 29550511

gatis.karlsons@arhivi.gov.lv